OpenLLM-France/wikimedia huggingface dataset:
# Javier Barbero Gutiérrez

José Javier Barbero Gutiérrez (Burgos, 1961) és un psicòleg clínic espanyol, regidor de l'Ajuntament de Madrid des de 2015.

## Biografia

Nascut el 1961 a Burgos. en la seva joventut va ser ordenat frare de la congregació religiosa dels camils, que va acabar abandonant. Llicenciat en psicologia, es va especialitzar en bioètica i cures pal·liatives.
Va participar en la primera casa d'acollida per a malalts de SIDA a Madrid, impulsada per Càritas.
Barbero, que posseeix un màster en Bioètica per la Universitat Complutense de Madrid (UCM) i és especialista en Direcció Hospitalària per l'Escola d'Alta Direcció i Administració de Barcelona, es va doctorar en psicologia a la Universitat Autònoma de Barcelona (UAB).
Psicòleg clínic al Servei d'Hematologia de l'Hospital de La Paz, va formar part del Cercle de Sanitat de Podem i de Guanyem Madrid, i, inclòs com a candidat al lloc 18 de la llista d'Ara Madrid per a les eleccions municipals de 2015 a Madrid, va resultar elegit regidor de la corporació 2015-2019.
Va entrar a formar part de la Junta de Govern presidida per Manuela Carmena, al capdavant de l'àrea de Seguretat, Salut i Emergències, responsable de la Policia Municipal i del Samur.

## Referències

* ↑ Villalba, Enrique «Los rostros de la Seguridad y las Emergencias en Madrid». Madridiario, 22-02-2016 [Consulta: 31 gener 2019].
* 1 2 Pinheiro, Marcos; Águeda, Pedro «"No podemos permitir que esta minoría siga patrullando las calles de Madrid"». eldiario.es, 24-11-2017 [Consulta: 31 gener 2019].
* 1 2 3 Calleja, Ángel «Javier Barbero, la mano izquierda de Carmena: "Queremos una Policía preventiva, que cuide"». 20minutos.es, 22-06-2015 [Consulta: 31 gener 2019].
* ↑ Domingo, Marta R. «Cuando Manuela Carmena conoció a Barbero por un entierro en el cementerio de La Almudena». ABC, 11-09-2016 [Consulta: 31 gener 2019].
* 1 2 Boiza, Ferran «Un hombre con suerte». El Mundo, 15-07-2018 [Consulta: 31 gener 2019].
* ↑ «Elecciones Municipales 2015. Publicación de candidaturas. Fase proclamación». Boletín Oficial de la Comunidad de Madrid, 99, 28-04-2015, pàg. 345. ISSN: 1989-4791.
* ↑ Bécares, Roberto; Belver, Belver «Los 10 de Manuela Carmena». El Mundo, 14-06-2015 [Consulta: 31 gener 2019].
# Jewett

«Jewett» té aquests significats:
* Jewett (Illinois)
* Jewett (Ohio)
* Jewett (Texas)
* Mount Jewett, població dels Estats Units a l'estat de Pennsilvània
# Jineth Bedoya Lima

Jineth Bedoya Lima (nascuda el 1974) és una periodista i activista colombiana contra la violència de gènere. És iniciadora de la campanya "No es hora de callar", que denuncia la violència sexual i reclama a les supervivents que alcin la veu contra la violència masclista. Ella mateixa l'any 2000 va ser víctima de segrest, tortura i violació sexual per part de paramilitars quan realitzava un reportatge en una presó als afores de Bogotà. La data en la qual ella va ser segrestada i agredida sexualment, el 25 de maig, va ser declarada a l'agost de 2014 amb un decret presidencial Dia Nacional per la Dignitat de les Dones Víctimes de Violència sexual en el Context del Conflicte Armat Intern. En l'actualitat és sotsdirectora del diari El Tiempo.

## Referències

* ↑ Marcos, Ana «Las mujeres de Tumaco se respetan, carajo» (en es). , 10-06-2017 [Consulta: 15 juny 2017].
* ↑ Pineda-García, Rocío «¡No es hora de Callar! ¡Es la hora de hablar! Arxivat 2018-04-04 a Wayback Machine.» (en es). [Consulta: 15 juny 2017].
# Jing (programari)

Jing és un programa de captura de pantalla en vídeo llançat al mercat el 2007 com a Jing Project per l'empresa TechSmith Corporation. Aquest programari captura una imatge o un vídeo de la pantalla de l'usuari i ho carrega a la web, a un servidor FTP, a l'ordinador o al portaretalls. Si es puja a la web, el programari crea automàticament un URL de la imatge i pot ser compartida amb tercers. Jing és compatible amb Macintosh i Microsoft Windows.
Els usuaris han de crear un compte abans de poder utilitzar el programari, que s'ha d'instal·lar a l'ordinador. El seu format senzill i la possibilitat de pujar captures a l'instant han fet que Jing sigui útil en referències de biblioteques virtuals. A més, permet emmagatzemar fins a 2 Gb al núvol, de manera que podem desar-hi les animacions generades amb Jing.
El Jing té una versió professional de pagament, anomenada Snagit, que ofereix més prestacions i possibilitats.

## Referències

* ↑ «TechSmith Announces the Jing Project». Business Wire, 28-10-2007 [Consulta: 16 abril 2014].
* ↑ Computer Woche. «Jing Project: Screenshots für das Web 2.0». IDG Businessmedia GmbH. [Consulta: 16 abril 2014].
* ↑ En la Nube TIC. «Jing, para capturar pantallas». Un blog de docentes para todos. [Consulta: 16 abril 2014].
# Jindřich Staněk

Jindřich Staněk (nascut el 27 d'abril de 1996) és un futbolista professional txec que juga com a porter al Slavia Prague de la Primera Lliga txeca i a la selecció de la República Txeca.

## Carrera de club
### Primers anys de carrera i temps a Anglaterra

Staněk va començar la seva carrera amb l'Sparta Praga, apareixent a la banqueta del primer equip en tres ocasions el 2013. El 31 de gener de 2014, va fitxar pel club de la Premier League Everton FC per dos anys i mig, amb un traspàs no revelat. El 29 de setembre de 2015, Staněk va fitxar pel Hyde United amb un contracte de cessió d'un mes, i va fer cinc aparicions amb el club. El juny de 2016, després de només dues convocatòries a la banqueta de l'Everton, va ser alliberat pel club.

### Retorn a la República Txeca

El setembre de 2016, Staněk es va incorporar al Dynamo České Budějovice de la Lliga Nacional de Futbol Txeca, amb un període de cessió amb el Třebíč el 2017. El gener de 2020, Staněk va anar cedit al rival de la lliga Viktoria Plzeň.

## Carrera internacional

Staněk ha representat la República Txeca a tots els nivells internacionals juvenils, des de sub-16 fins a sub-21.
Staněk va debutar amb la selecció de futbol de la República Txeca el 5 de setembre de 2021 en una eliminatòria per a la Copa del Món contra Bèlgica, una derrota per 0-3 fora de casa. Va entrar al partit al minut 12 pel lesionat Tomáš Vaclík, amb la República Txeca ja per 0–1. Va fer la seva primera sortida sènior amb el seu país en l'empat 1-1 contra Ucraïna tres dies després.

## Referències

* 1 2 Jindřich Staněk, Fitxa a Soccerway
* ↑ «Transfer Deadline Day: Everton sign goalkeeper Jindrich Stanek». BBC Sport, 31-01-2014. [Consulta: 20 març 2019].
* ↑ «Hyde United snap up Everton goalkeeper Jindrich Stanek». tribalfootball.com, 29-09-2015. [Consulta: 20 març 2019].
* ↑ «Jindrich Stanek». Hyde United FC. Arxivat de l'original el 14 d’abril 2021. [Consulta: 20 març 2019].
* ↑ «Jindrich Stanek reacts on Twitter to Everton release». hitc.com, 21-06-2016. Arxivat de l'original el 11 d'abril 2017. [Consulta: 20 març 2019].
* ↑ «Jindřich Staněk» (en czech). SK Dynamo České Budějovice. [Consulta: 20 març 2019].
* ↑ «Plzeň si pořídila odchovance Sparty, do brány bere Staňka». iDnes.cz, 08-01-2020. [Consulta: 24 juliol 2020].
* ↑ «Jindřich Staněk». Football Association of the Czech Republic. [Consulta: 20 març 2019].
* ↑ «Belgium v Czech Republic game report». FIFA, 05-09-2021.
* ↑ «Česko - Ukrajina 1:1, dvě tyče Tecla, až pak gól. V nastavení srovnal Vydra» (en txec). iDnes.cz, 08-09-2021. [Consulta: 28 octubre 2021].
# Josep Griera i Dulcet

Josep Griera i Dulcet (Sabadell, 1854 - Barcelona, 21 de juny de 1936) fou un advocat i polític català.

## Biografia

Es doctorà en dret civil, canònic i de l'administració, fou magistrat suplent de l'Audiència de Barcelona. Defensà el proteccionisme econòmic des del seu càrrec de vicesecretari del Foment del Treball Nacional i milità en el Partit Liberal Fusionista. El 1886 fou vicepresident de la secció de ciències morals i polítiques de l'Ateneu Barcelonès, fou membre del jurat durant l'Exposició Universal de 1888 i el 1890 fou escollit diputat provincial pel districte Manresa-Terrassa. També fou membre de la Reial Acadèmia de Jurisprudència i Legislació de Catalunya. Fou alcalde de Barcelona entre abril de 1898 i març de 1899, diputat provincial el 1888, el 1898 i el 1901, i regidor el 1893 i el 1897. Fou elegit diputat per Sabadell a les eleccions generals espanyoles de 1910, però va dimitir al cap d'un mes i el seu escó fou ocupat pel republicà Jaume Cruells i Sallarès.

## Referències

* ↑ Els escriptors proteccionistes a Terrassa per Antoni Roca i Garcia
* ↑ Notícia de la seva mort, p. 79
* ↑ La representació política a la demarcació provincial de Barcelona. El districte electoral de Manresa-Terrassa-Sabadell per Gemma Rubí
* ↑ La Vanguardia en el Fomento a La Vanguardia, 13 de febrer de 1890
* ↑ Fitxa del Congrés dels Diputats
# Joliet

«Joliet» té aquests significats:
* Joliet (Illinois), població dels Estats Units a l'estat d'Illinois.
* Joliet (Montana), població dels Estats Units a l'estat de Montana.
# Joliet (Illinois)

Joliet és una ciutat i seu del Comtat de Will a l'estat d'Illinois dels Estats Units d'Amèrica. És la localitat on nasqué l'escriptor Charles Bowden.

## Demografia

Segons el cens del 2008 Joliet tenia 152.812 habitants. Segons el cens del 2000 tenia 106.221 habitants, 36.182 habitatges, i 25.399 famílies. La densitat de població era de 1.077,6 habitants/km².
Dels 36.182 habitatges en un 38,8% hi vivien nens de menys de 18 anys, en un 51,9% hi vivien parelles casades, en un 13,3% dones solteres, i en un 29,8% no eren unitats familiars. En el 24,7% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,39.
Per edats la població es repartia de la següent manera: un 29,5% tenia menys de 18 anys, un 10,1% entre 18 i 24, un 33,1% entre 25 i 44, un 16,3% de 45 a 60 i un 11% 65 anys o més.
L'edat mediana era de 31 anys. Per cada 100 dones de 18 o més anys hi havia 95,3 homes.
La renda mediana per habitatge era de 47.761 $ i la renda mediana per família de 55.870 $. Els homes tenien una renda mediana de 41.909 $ mentre que les dones 29.100 $. La renda per capita de la població era de 19.390 $. Aproximadament el 7,7% de les famílies i el 10,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Joliet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Joliet». American Fact Finder. Oficina del Cens dels Estats Units, 12-01-2010.
# José Cadalso y Vázquez de Andrade

José Cadalso va ser un escriptor i militar espanyol. Amb Jovellanos, va ser una de les personalitats literàries més importants de la seva època.
Va estudiar al Col·legi Jesuïta de Cadis. Al llarg de la seva vida va aprendre l'anglès, el francès, l'alemany i l'italià, car va viatjar freqüentment per Europa.
Va combatre a la campanya portuguesa de 1762. Amb el grau de coronel, va combatre al setge de Gibraltar, on va morir.

## L'obra

L'activitat literària de Cadalso va ser variada, tot i no poder publicar en vida tota la seva obra.
Va publicar diverses i exitoses sàtires en les quals va fer crítiques lapidàries de la realitat social de l'època.
Hom l'atribueix l'autoria d'un libel, el Calendario manual y guía de forasteros en Chipre (1768) en el qual fa referència, amb llenguatge criptic, de les aventures galants de diversos personatges, per la qual cosa va haver d'anar cap a l'exili el 1768.

### Cartas marruecas

Les seves Cartas marruecas, una obra epistolar, és una de les seves obres més conegudes. Va intentar aconseguir la llicencia per a la publicació, però no va poder publicar-la en vida. Tot i aquest fet, se sap que circulaven còpies manuscrites i que l'obra era coneguda.
Set anys després de morir Cadalso, el 1789, va ser publicada al periòdic Correo de Madrid (del nº 233 fins al 280). Aquest text va presentar nombrosos canvis en relació al testimoni manuscrit.
Quatre anys després, el 1793, les Cartes van ser publicades, també a Madrid, per l'impressor Sancha. Aquesta edició va presentar molts canvis en relació a la del Correo.
Les Cartes van ser inspirades per les Lettres persanes de Montesquieu.

## Notes

* ↑ Biblioteca Virtual Miguel de Cervantes (ed). Cartas marruecas. Facsímil de l'edició de 1793.

## Referències

* Domínguez, Antonio. «Las "Lettres persanes" y las "Cartas marruecas": la función de la perspectiva en la crítica social de dos novelas epistolares». Biblioteca Virtual Miguel de Cervantes. Madrid: Fundación Biblioteca Virtual Miguel de Cervantes.
* «José Cadalso» (en castellà). Biblioteca Virtual Miguel de Cervantes.
* «José Cadalso y Vázquez de Andrade». Gran Enciclopèdia Catalana. Barcelona: Grup Enciclopèdia Catalana.
* Martínez Mata, Emilio. «El texto de las Cartas marruecas de José de Cadalso». Centro Virtual Cervantes. Madrid: Instituto Cervantes, 2007.
# Joaquim Català i Baier

Joaquim Català i Baier (Castelló de la Plana, 25 de març de 1744 - Monestir de Santa Maria de la Valldigna, Safor, novembre de 1816) fou un monjo cistercenc i hel·lenista valencià.
Fill del metge Vicente Català i de Maria Teresa Bayer, cursa a la Universitat de València els estudis de Filosofia i Lleis, es graduà en Arts a la mateixa universitat i es doctorà en Dret a la Universitat de Gandia. Va prendre els hàbits de monjo cistercenc al Monestir de Santa Maria de la Valldigna on va aprendre la llengua grega. Posteriorment acabaria sent catedràtic de grec a la Universitat de València, on exercí entre 1781 i 1801. Entre les seves publicacions es troben Exhortación al estudio de las lenguas orientales (1786), Método para facilitar leer las lenguas castellana y latina (1787) i Silabario metódico (1803).

## Referències

* 1 2 «Joaquim Català i Baier». Gran Enciclopèdia Catalana. Barcelona: Grup Enciclopèdia Catalana.
* 1 2 Fuster, Justo Pastor. «P. Fa. Joaquín Catalá y Bayer». A: Biblioteca Valenciana de los escritores que florecieron hasta nuestros dias: con adiciones y enmiendas a la de D. Vicente Ximeno. Contiene los autores desde el año 1701 hasta el presente de 1829. Ximeno, 1830, p. 389 [Consulta: 11 agost 2018].
* ↑ Niederehe, Hans-Josef. «Catalá y Bayer, Joaquin (OCist; 1744-1816». A: Bibliografía cronológica de la lingüística, la gramática y la lexicografía del español (BICRES). John Benjamins Publishing, 1994, p. 451. ISBN 90-272-4599-1 [Consulta: 11 agost 2018].
# José Julián Pérez de Echalar

José Julián Pérez de Echalar (Tarija, Alt Perú - actualment Bolívia, 1770 – Buenos Aires, Argentina agost del 1840) va ser un polític argentí que va participar en la Revolució de Maig i va ser membre de la Junta Grande i el Segon Triumvirat.

## Biografia

Es va llicenciar en dret a la Universitat de Charcas el 1796 i es va dedicar a l'advocacia a Tarija i Jujuy. Va donar suport a la Revolució de Maig al costat del seu amic Juan Ignacio Gorriti, i va reunir un cabildo obert que el va elegir diputat a la Junta Grande a Buenos Aires, incorporant-s'hi al desembre del 1810.
Va ser un dels pocs diputats de l'interior que es va oposar a Cornelio Saavedra i a Gregorio Funes, i es va unir al grup de Juan José Paso, intermedi entre el president i l'exsecretari Mariano Moreno. En produir-se la revolució d'abril del 1811, que va donar tot el poder a Saavedra i a Joaquín Campana, es va convertir en el cap de l'oposició a la Junta.
Va viatjar dos cops a Montevideo, com a ambaixador davant el virrei Francisco Javier de Elío, amb qui va pactar el control realista de la Banda Oriental i l'est d'Entre Ríos als realistes. A continuació va reunir als patriotes orientals per comunicar-los la notícia; va salvar la seva vida per molt poc, però igualment va ordenar a José Rondeau que aixequés el setge de Montevideo.
Va dirigir un cop d'Estat amb Feliciano Chiclana motiu pel qual van obligar a la Junta a nomenar el Primer Triumvirat. En va ser secretari juntament amb Bernardino Rivadavia. Més tard, potser arran de la sagnant repressió del presumpte complot de Martín de Álzaga, es va apartar del govern.
Va donar suport a la revolució d'octubre del 1812, que va portar al poder al Segon Triumvirat, i va ser diputat electe per Buenos Aires a l'Assemblea de l'any XIII. A l'abril d'aquest any es va incorporar al Triumvirat, reemplaçant al seu amic Paso. Es va associar a la Lògia Lautaro i va secundar els plans de Carlos María d'Alvear, inclosa la formació del Directori.
Quan Alvear va ser destituït a l'abril del 1815, va ser desterrat. Va tornar a Buenos Aires l'any següent i es va dedicar al comerç entre la capital i Tarija. No hi ha constància que tornés a participar en política, i quan la seva província natal es va incorporar a Bolívia ell es va quedar a Buenos Aires. El 1834 va ser internat a l'hospital públic d'aquesta ciutat, completament boig.

## Bibliografia

* Cutolo, Vicente Osvaldo. Nuevo diccionario biográfico argentino. Elche, 1968.
* Halperín Donghi, Tulio. Revolución y guerra; formación de una élite dirigente en la Argentina criolla. Siglo XXI, 1979.
* Segreti, Carlos S. A.. El unitarismo argentino; notas para su estudio en la etapa 1810-1819. A-Z, 1991.
* Segreti, Carlos S. A.. La aurora de la Independencia. Tomo II. La Bastilla, 1980.
* Beretta Curi, Alcides. Montevideo, la ciudad realista.
# Jucika

Jucika és una tira còmica hongaresa creada per Pál Pusztai i publicada per primera vegada el 4 de gener del 1957 a la revista Érdekes Újság.
Estava protagonitzada per una xica jove i va ser una de les tires còmiques més populars del país, transcendint el mitjà i sent publicada a altres països del Bloc de l'Est, la Xina, o el Canadà. Entre el 15 de gener del 1959 i el 3 de desembre del 1970, any de mort de l'autor, es va publicar a l'única revista humorística del país, Ludas Matyi.
A finals de la dècada del 2010, les historietes de Jucika esdevenen un fenomen viral quan es recuperen i comparteixen per internet, esdevenint popular a països com el Japó.

## Referències

* ↑ Magyarország, 15, 09-04-1967.
* ↑ Fehéri Tamás «Jucika a Filmhíradóban». Magyar Filmhíradó. Budapest Filmstúdió, 01-12-1964 [Consulta: 19 març 2020].
* ↑ «Jucika az DDR-ban». Képregénymúzeum, 02-08-2012. [Consulta: 7 desembre 2019].
* ↑ Gündusch Mónika «Hogy érzi magát?». Vasárnapi Hírek, 27, 09-07-2006.
* ↑ 生活·爱情·幽默：尤茜卡小姐 护士莫妮卡 菲卢特克教授 小天使. Yilin Press, 1989. ISBN 7805670285.
* ↑ «Magyar karikatúrák külföldön». Új Szó, 15, 09-11-1968.
* ↑ «Magyar karikaturisták a külföldi mosolypiacon». Hétfői Hírek, 32, 05-08-1968.
* ↑ «ハンガリーの漫画家Pusztai Pál氏のキャラクター #Jucika のファンアートまとめ（随時更新» (en japán). Togetter, 24-11-2019. [Consulta: 7 desembre 2019].
* ↑ «Jucika» (en angol). Know Your Meme, 21-11-2019. [Consulta: 7 desembre 2019].
# Johannes Burman

Johannes Burman (Amsterdam, 26 d'abril de 1707 − 20 de febrer de 1780), va ser un metge i botànic neerlandès. Burman s'especialitzà en les plantes de Ceilan, Amboina i la Colònia del Cap. El nom del gènere Pelargonium (popularment geranis) va ser introduït per Johannes Burman.
Johannes Burman era el fill més gran del teòleg Frans Burman (1671-1719) i la seva esposa Elizabeth Thierens. Estudià a Leiden el 1722 essent deixeble de Herman Boerhaave, i es doctorà en medicina el 1728. Després de la mort de Frederik Ruysch va ser professor de botànica a Amsterdam. El seu fill Nicolaas Laurens Burman també va ser botànic i estudià sota Linné a Uppsala.
Carl Linnaeus, el 1735 viatjà a Holanda i va ser invitat per Burman qui el va allotjar a la seva casa de Keizersgracht.
Burman presentà Linnaeus a George Clifford III. Burman va ser honorat per Linné amb el gènere Burmannia i la família de plantes Burmanniaceae.

## Publicacions

La signatura abreujada com a botànic és: Burm.. Algunes de les obres publicades per Burman són:
* Thesaurus zeylanicus, exhibens plantas in insula Zeylana nascentes (Amsterdam, 1737).
* Rariorum Africanarum plantarum (Amsterdam, deux parties, 1738-1739).
* Herbarium Amboinense, plurimas complectens arbores, frutices, herbas..., réédition de l'herbier de Georg Eberhard Rumphius (1628-1702) (Amsterdam, six volumes, 1741-1750).
* Plantarum Americanarum fasciculus primus (Amsterdam, 1755-1760).
* Auctuarium (1755).
* Vacendorfia (1757).
* De ferrariae charactere (1757).
* Flora malabarici (1769).

## Referències

* ↑ Botanical exploration of Southern Africa: an illustrated history of early ... By Mary Gunn, L. E. W. Codd «Enllaç».
* ↑ http://www.linnaeus.uu.se/online/life/6_2.html
* ↑ http://sundaytimes.lk/061001/Plus/pls10.html
* ↑ Brummitt RK; Powell CE. Authors of Plant Names. Royal Botanic Gardens, Kew, 1992. ISBN 1-84246-085-4.

## Enllaços externs

* Herbarium Amboinense Amsterdam. 1747 1750
             A Wikimedia Commons hi ha contingut multimèdia relatiu a: Johannes Burman
# Bergenia stracheyi

Bergenia stracheyi, és una espècie de planta del gènere Bergenia que es troben a l'Himàlaia occidental, a una altitud de 2700-4700 metres a l'Afganistan i Tadjikistan.

## Propietats

Bergenin i norbergenin són compostos químics que es poden aïllar a partir de rizomes de B. stracheyi.

## Cultivars

* Bergenia stracheyi 'Alba'
* Bergenia stracheyi 'Afghanica'

## Taxonomia

Bergenia stracheyi va ser descrita per (Hook.f. i Thomson) Engl. i publicat a Botanische Zeitung (Berlin) 26: 840–842. 1868.

### Sinonímia

* Bergenia gorbunovii B.Fedtsch.
* Bergenia milesii Stein
* Bergenia stracheyi auct.
* Saxifraga milesii Baker
* Saxifraga stracheyi Hook. f. & Thomson

## Referències

* ↑ Bergenia stracheyi a www.efloras.org
* ↑ Immunomodulatory effect of bergenin and norbergenin against adjuvant-induced arthritis—A flow cytometric study Nighat Nazira, Surrinder Koulb, Mushtaq A. Qurishia, Sachin C. Tanejab, Sheikh F. Ahmadc, Sarang Banic and Ghulam N. Qazi, Journal of Ethnopharmacology, Volume 112, Issue 2, 13 June 2007, pp. 401-405, doi:10.1016/j.jep.2007.02.023
* ↑ «Bergenia stracheyi». Tropicos.org. Missouri Botanical Garden. [Consulta: 6 abril 2014].
* ↑ Bergenia stracheyi a PlantList

## Vegeu també

* Saxifragàcies
# Nació Hammerskin

La Nació Hammerskin (també coneguts com a Hammerskins) són un grup de suprematistes blancs format a Dallas, Texas en 1981.
Els Hammerskins són una banda de carrer americana formada únicament per membres blancs aris. Estan afiliats al Ku Klux Klan i al Moviment Nacional Socialista Americà (en anglès: American National Socialist Movement), participen en manifestacions xenòfobes i racistes, i estan en contra del matrimoni homosexual.
Segons la policia, les seves accions van causar la mort de diverses dotzenes de persones a l'àrea de Filadèlfia. Les seves activitats no es limiten només a saquejos temporals o insults xenòfobs, sinó també a l'assassinat. Alguns arriben fins i tot a contractar els seus serveis per dur a terme atacs o prendre ostatges.
Els Hammerskins de la ciutat estatunidenca de Chicago a l'estat d'Illinois, es van fer un nom especial en les eleccions presidencials nord-americanes de 2008. Tement que Barack Hussein Obama esdevingués el primer president negre dels Estats Units, van muntar diverses operacions per assassinar-lo abans que arribés a la Casa Blanca. Totes aquestes operacions es van dur a terme conjuntament amb altres grups suprematistes, sota el lideratge del Ku Klux Klan, que va dirigir les operacions gràcies al seu suport financer i als seus membres i simpatitzants.
Actualment, la Nació Hammerskin te més de 1.000 membres repartits entre Europa i els Estats Units d'Amèrica.
La Nació Hammerskin defensa una ideologia neonazi i racista. Està present a Alemanya, Portugal, Anglaterra, Austràlia, Canadà, Espanya, França, Països Baixos, Suïssa, i Nova Zelanda. A Alemanya i a Suïssa, els Hammerskins uneixen als seus seguidors sota la bandera del nacionalsocialisme, i promouen el seu missatge polític mitjançant la violència als carrers.

## Referències

* ↑ «The Hammerskin Nation». Anti-Defamation League. Arxivat de l'original el 21 d’octubre 2014. [Consulta: 17 octubre 2014].